Probleme la FCU 1948 Craiova după eșecul de la Ploiești: "Atmosfera nu e foarte bună, frustrarea e mare"
Echipa FCU 1938 Craiova a fost învinsă de Petrolul, la Ploiești, cu 0-1, în ultimul meci din prima etapă a play-out-ului Superligii.
"Atmosfera nu e foarte bună, frustrarea e mare", recunoaște Vlad Achim
În urma acestui rezultat, formația din Bănie rămâne pe loc de baraj, 7, cu 16p, la unul singur de Poli Iași și la 4 de Oțelul.
Vlad Achim, care simte că are pe conștiință golul, recunoaște că situația este destul de grea. "Continuă seria neagră pentru noi. Un meci echilibrat, dar nu am reușit să dăm gol. Ei au marcat cu o execuție foarte frumoasă.
Toate echipele care suntem jos am pierdut, va fi greu. Nu vom ceda, vom lupta până la capăt. La gol, a venit mingea tare și nu am apucat să-mi fac repede pașii.
Nu ne-am gândit niciodată că putem să ajungem aici. Am făcut jocuri foarte bune, ne-am luptat chiar și cu echipele de pe primele locuri, dar a venit această pasă neagră, naivitățile ne-au costat foarte scump.
Vor veni aceste două săptămâni (n.r. – de pauză), să ne mai limpezim puțin. Eu spun că avem șanse să ne salvăm fără baraj, suntem acolo, aproape.
Trebuie să câștigăm meciurile de acasă, dar va fi greu, pentru că suntem într-o pasă neagră, atmosfera nu e foarte bună.
Țipau mai mulți în vestiar, frustrarea e mare. Am venit cu gânduri de play-off și au venit foarte multe înfrângeri la rând, ne-am trezit într-o situație complicată", a spus Achim.